text: ویتنام کی قیادت کے ساتھ اپنی بات چیت کے دوران نائب صدر جمہوریہ نے اس بات پر اعتماد کا اظہار کیا کہ ایک دوسرے کے ساتھ تبادلۂ خیال سےدونوں ملکوں کے درمیان باہمی تعاون کو ایک نئی سمت اور جہت ملے گی۔ انہوں نے ویتنامی قیادت کو بتایا کہ دونوں ملکوں کی طرف سے اعلیٰ سطح کے دوروں سے دونوں ملکوںکی جانب سے عزم کے ایک واضح عندیہ کا اظہار ہوتا ہے۔ اس سے مضبوط ، جامع اسٹریٹجک شراکت داری کو فروغ ملے گا۔ انہوں نے مزید کہا کہ ہندوستان ایک بھروسے مند ترقی یافتہ ساجھیدار کے تئیں عزم پہلے سے زیادہ مضبوط ہے۔